ରିଲାଏନ୍ସ ଜିଓ ଏବଂ ଗୁଗଲ୍ ଦ୍ବାରା ବିକଶିତ ସ୍ମାର୍ଟ ଫୋନ୍ 'ଜିଓଫୋନ୍ ନେକ୍ସଟ୍' ସେପ୍ଟେମ୍ବର ୧୦ ତାରିଖରେ ବଜାରକୁ ଆସିବ। ଗଣେଶ ଚତୁର୍ଥୀ ଅବସରରେ କମ୍ପାନିର ଏହି ନୂଆ ସ୍ମାର୍ଟ ଫୋନ୍ର ବଜାର ପ୍ରବେଶ ହେବ ବୋଲି ୪୪ତମ ରିଲାଏନ୍ସ ଏଜିଏମ୍ ଅବସରରେ ରିଲାଏନ୍ସ ଇଣ୍ଡଷ୍ଟ୍ରିଜ୍ର ଅଧ୍ୟକ୍ଷ ମୁକେଶ୍ ଅମ୍ବାନି ଘୋଷଣା କରିଛନ୍ତି।
ଏହି ଫୋନ୍ର ବିଭିନ୍ନ ଅତ୍ୟାଧୁନିକ ଫିଚର୍ ବିଷୟରେ ମୁକେଶ୍ ଅମ୍ବାନି କହିଛନ୍ତି ଯେ, ଜିଓଫୋନ୍ ନେକ୍ସଟ୍ ଏକ ଅପ୍ଟିମାଇଜ୍ ଆଣ୍ଡ୍ରଏଡ୍ ଏବଂ ଫୁଲ୍ଲି ଫିଚର୍ଡ ସ୍ମାର୍ଟ ଫୋନ୍। ଏଥିରେ ଭଏସ୍ ଆସିଷ୍ଟ, ଲାଙ୍ଗୁଏଜ୍ ଓ ସ୍ମାର୍ଟ କ୍ୟାମେରା ଭଳି ଅତ୍ୟାଧୁନିକ ଫିଚର୍ ରହିଛି।
ଫୋନ୍ଟିର ବଜାର ମୂଲ୍ୟ କେତେ ରହିବ ସେନେଇ କମ୍ପାନି ପକ୍ଷରୁ ଏବେ କିଛି ସ୍ପଷ୍ଟ କରାଯାଇନାହିଁ। ତେବେ ଏହା ସମସ୍ତଙ୍କ ପକେଟ୍କୁ ସୁହାଇଲା ଭଳି ଦରରେ ଉବଲବ୍ଧ ବୋଲି ମୁକେଶ୍ ଅମ୍ବାନି କହିଛନ୍ତି।
ସେ ଆହୁରି ମଧ୍ୟ କହିଛନ୍ତି ଯେ, ବର୍ତ୍ତମାନ ଭାରତରେ ୪୦୦ ମିଲିୟନ୍ ଜିଓ ଗ୍ରାହକ ରହିଛନ୍ତି। ଏହାଦ୍ବାରା ଜିଓ ବିଶ୍ବର ଦ୍ବିତୀୟ ବୃହତମ ଟେଲିକମ୍ କମ୍ପାନିର ମାନ୍ୟତା ପ୍ରାପ୍ତ କରିଛି। ଆଗାମୀ ଦିନରେ ଆହୁରି ୨୦୦ ମିଲିୟନ୍ ଗ୍ରାହକ ଜିଓ ସହିତ ଯୋଡ଼ି ହେବାର ସେ ଆଶା ରଖିଛନ୍ତି।
ଗୁରୁବାର ରିଲାଏନ୍ସ ଇଣ୍ଡଷ୍ଟ୍ରିଜ୍ର ୪୪ତମ ବାର୍ଷିକ ସାଧାରଣ ବୈଠକ (ଏଜିଏମ୍) ଅନୁଷ୍ଠିତ ହୋଇଛି। କରୋନା ସଂକ୍ରମଣ ପାଇଁ ଗତବର୍ଷ ପରି ଏଥର ମଧ୍ୟ ବୈଠକକୁ ଭର୍ଚୁଆଲ୍ ମାଧ୍ୟମରେ ଆୟୋଜନ କରାଯାଇଥିଲା।
ଜିଓର ନୂଆ ସ୍ମାର୍ଟଫୋନ୍ 'ଜିଓଫୋନ୍ ନେକ୍ସଟ୍' - ଜାଣନ୍ତୁ କ'ଣ ରହିଛି ଫିଚର?
ଜାଣନ୍ତୁ ଟିଭି ଇଣ୍ଡଷ୍ଟ୍ରୀର ଟପ୍ ୧୦ ଅଭିନେତ୍ରୀ କିଏ?
Independent. Responsible. Connected. Explore stories that matter and make sense of the news, elegantly presented bilingually.
